cyanic-selkie/wikianc huggingface dataset:
Դետեկտիվ
Ժանրի առանձնահատկությունները
Դասական դետեկտիվ ստեղծագործության կարևոր առանձնահատկությունը փաստերի ամբողջությունն է։ Առեղծվածի լուծումը չի կարող հիմնվել այն տեղեկատվության վրա, որը չի ներկայացվել ընթերցողին հետաքննությունը նկարագրելիս։ Հետաքննությունն ավարտվելիս ընթերցողը պետք է բավականաչափ տեղեկություն ունենա, որպեսզի դրա հիման վրա ինքնուրույն լուծում գտնի։ Կարող են թաքցվել միայն որոշ աննշան մանրամասներ, որոնք չեն ազդում առեղծվածի հնարավոր բացահայտման վրա։ Հետաքննության ավարտին բոլոր հանելուկները պետք է լինեն լուծված, իսկ հարցերը՝ պատասխանված։
Խութլու Բուղա Արծրունի
Արղունի սպանությունից (1291) հետո եղբայրը՝ նոր խան Քեյղաթուն, սաստկացրել է բռնությունները՝ ոչնչացնելով Արղունի նախկին համախոհներին։ Խութլու Բուղան և վրացի ու հայ մի շարք ավատատերեր փորձել են հորդորել Վախթանգին՝ պայքարել մոնղոլների դեմ և ստեղծել հայ-վրացական զորեղ թագավորություն, բայց ապարդյուն։ Ուստի, նրանք գահընկեց են արել (1292) Վախթանգին և թագավոր հռչակել Դեմետրեի որդի Դավթին։ Դրանից հետո Բուղան կասկածվել է նոր խանի դեմ ապստամբություն կազմակերպելու մեջ և սպանվել։ Հաղպատի Ս. Նշան եկեղեցու հյուսիսային պատի որմնանկարում պահպանվել է Խութլու Բուղաի ամբողջ հասակով պատկերը՝ «Պարոն Խութլու Բոսլայ» մակագրությամբ։ Իսկ Ավանի տաճարի 1287 թվականի արձանագրությունում Խութլու Բուղան իրեն անվանել է «...աթաբակ եւ ամիրսպասալար...»։
Գրականություն
Կատեգորիա:Հայ զորավարներ Կատեգորիա:Արծրունիներ
Դետեկտիվ
Ժանրի առանձնահատկությունները
Դասական դետեկտիվի մի քանի առանձնահատկություններ էլ Ն. Ն. Վոլսկին համախմբել է դետեկտիվ աշխարհի հիպերդետերմինացվածություն (գերսահմանվածություն) անվան տակ («դետեկտիվ աշխարհը շատ ավելի կանոնակարգված է, քան մեր շրջապատի կյանքը»).
Վերը նշված առանձնահատկությունները սեղմացնում են հայտնի փաստերի հիման վրա արված հնարավոր տրամաբանական զարգացումների դաշտը։ Ինչևէ, դետեկտիվի ոչ բոլոր ենթաժանրերն են միանշանակ հետևում նշված կանոններին։
Կա ևս մեկ սահմանափակում, որին դասական դետեկտիվը գրեթե միշտ հետևում է. թույլ չտալ պատահական սխալներ և չպարզաբանված զուգադիպություններ։ Օրինակ իրական կյանքում վկան կարող է ասել ճշմարտությունը, ստել, սխալվել կամ մոլորեցվել, բայց կարող է պարզապես սխալվել աջանց պատճառի (պատահականորեն շփոթել ամսաթվերը, ընդհանուր քանակը, ազգանունները)։ Դետեկտիվում վերջինս բացառվում է. վկան կամ ճիշտն է ասում, կամ ստում է, կամ նրա սխալը տրամաբանական հիմնավորում ունի։
Երեմեյ Պարնովը մատնանշում է դասական դետեկտիվ ժանրի հետևյալ առանձնահատկությունները.
Սկսած Ալան Պոյի սարսափազդու կապիկից, որը երկու ժանրերի (ֆանտաստիկ և դետեկտիվ) նախահայրն է, Կոնան Դոյլի կապույտ կարբունկուլից և արևադարձային իժից, Ուիլքի Քոլինսի հնդկական լուսնաքարից և ավարտած Ագաթա Քրիստիի մեկուսացված ամրոցներով ու Չարլզ Սնոուի նավակի դիակով, արևմտյան դետեկտիվը աննկարագրելի էկզոտիկ է։ Բացի այդ, գոթական վեպը (միջնադարյան ամրոց՝ սիրված բեմական նախադրյալներ, որոնց ֆոնի վրա տեղի են ունենում արյունոտ դրամաներ) պաթոլոգիական (աննորմալ, հիվանդագին) ազդեցություն ունի դրա վրա ։
Ի տարբերություն գիտական ֆանտաստիկայի, դետեկտիվը գրվում է հիմնականում դետեկտիվի՝ այսինքն խուզարկուի, համար։ Այլ կերպ ասած, հանցագործն իր արյունոտ հանցանքը հարմարեցնում է դետեկտիվին, ինչպես օրինակ փորձառու դրամատուրգը դերերը հարմարեցնում է կոնկրետ դերակատարների ։
Հղումներ
Կատեգորիա:Կինոյի ժանրեր Կատեգորիա:Դետեկտիվ ֆիլմեր‎ Կատեգորիա:Դետեկտիվ գրքեր Կատեգորիա:Դետեկտիվ
Վիլլարդ Բոյլ
Արտաքին հղումներ
Կատեգորիա:Ամերիկացի նոբելյան մրցանակակիրներ Կատեգորիա:Ամերիկացի ֆիզիկոսներ Կատեգորիա:20-րդ դարի ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Կանադացի ֆիզիկոսներ
Դմիտրիևկա (գյուղ, Ստերլիբաշևսկի շրջան)
Դմիտրիևկա (Дмитриевка, Дмитриевка), գյուղ Ռուսաստանի Բաշկորտոստան հանրապետության Ստերլիբաշևսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Ստերլիբաշևսկի շրջանի բնակավայրեր
(3912) Տրոյա
(3912) Տրոյա (Troja), աստերոիդ աստերոիդների հիմնական գոտում։ Հայտնաբերվել է 1988 թվականի սեպտեմբերի 16-ին Էրիկ Էլստի կողմից Վերին Պրովանսում ։
Միջին հեռավորությունը Արեգակից կազմում է 2,375542 ա. մ., առավելագույնը մոտենում է 2,302 ա. մ. հեռավորության վրա և հեռանում 2,4491 ա. մ. ։ Արեգակի շուրջ մեկ ամբողջական պտույտ է կատարում 1337,34 երկրային օրվա ընթացքում, իր ուղեծրով շարժվելով միջինում 0,269191 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,4° անկյուն։
Արտաքին հղումներ
Կատեգորիա:1988 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆոնդային բորսայի վթար 1929 թվական
Ֆոնդային բորսայի վթարy 1929 թվականին ԱՄՆ բաժնետոմսերի գների զանգվածային անկումն է, որը սկսվել է 1929 թվականի հոկտեմբերի 24-ի սև հինգշաբթիին և աղետալի չափեր է ստացել հաջորդող սև ուրբաթին՝ հոկտեմբերի 25-ին, սև երկուշաբթի՝ հոկտեմբերի 28-ին և սև երեքշաբթի օրը՝ հոկտեմբերի 29-ին։ Ֆոնդային շուկայի այս վթարը, որը նաև հայտնի է որպես Ուոլ Սթրիթի վթար, Մեծ դեպրեսիայի սկիզբն էր։
Նախադրյալներ
Վթարին նախորդել էր սպեկուլյատիվ բումը 1920-ականների կեսերին, որի ընթացքում մեծ թվով սովորական ամերիկացիներ բաժնետոմսեր էին գնում՝ հիմնվելով ոչ այնքան ընկերությունների տնտեսական գործունեության վրա, որքան բաժնետոմսերի գների աճի վրա։ Աճող պահանջարկը ուռճացրեց գները, ինչը գրավեց ավելի ու ավելի շատ բնակիչների, ովքեր ցանկանում էին հարստանալ բաժնետոմսերի սպեկուլյացիայով։ Սա հանգեցրեց տնտեսական փուչիկի ձևավորմանը։ Միաժամանակ, շատ ամերիկացիներ ապառիկ գնեցին բաժնետոմսեր՝ բանկերից պարտք վերցնելով անհրաժեշտ միջոցները նախկինում գնված արժեթղթերի ապահովության դիմաց։
Փլուզում
1929 թվականի սեպտեմբերի 3-ից սկսած, Dow Jones Industrial Average-ը, հասնելով 381,17 կետի գագաթնակետին, սկսեց ընկնել։ 1929 թվականի հոկտեմբերի 24-ի հինգշաբթի օրը, ինդեքսը սեպտեմբերի համեմատ արդեն կորցրել էր մոտ 20% և գտնվում էր 305,85-ի սահմաններում։ Դեռևս բորսայի բացումից առաջ խուճապ էր տիրում, քանի որ արդեն նախորդ օրը ցուցանիշը նվազել էր 4,6%-ով։ Բացման հետ խուճապը սաստկացավ։ Փորձելով ազատվել իրենց բաժնետոմսերից՝ նախքան դրանք ամբողջությամբ արժեզրկվելը, ներդրողները այդ օրը վաճառեցին 12,9 միլիոն արժեթղթեր ։ Վաճառքի ծավալն այնքան մեծ է եղել, որ Dow Jones ինդեքսը մեկ օրում ընկել է 11%-ով։ Հետագա օրերին վաճառվեցին մոտ 30 միլիոն ավելի բաժնետոմսեր, իսկ գները փլուզվեցին՝ փչացնելով ավելի քիչ ճկուններին։ Ընդհանուր առմամբ, ֆոնդային շուկայի խուճապի շաբաթվա ընթացքում շուկան անկում ապրեց 40%-ով և կորցրեց մոտ 30 միլիարդ դոլար կապիտալիզացիա՝ ավելին, քան ԱՄՆ կառավարությունը ծախսել էր առաջին համաշխարհային պատերազմի ընթացքում։
Բանկերը, որոնք նախկինում ֆինանսավորել էին բաժնետոմսերի գնումը համանման բաժնետոմսերի ապահովման դիմաց, չկարողացան մարել իրենց պարտքերը և հայտարարեցին սնանկ։ Մինչ մարդիկ ֆոնդային բորսայում կորցնում էին իրենց գումարները, բիզնեսները կորցնում էին բանկային վարկային գծերը և փակվում, ինչի հետևանքով գործազրկությունը աճում էր։
Հետեւանքներ
1929 թվականի ֆոնդային բորսայի վթարը կործանարար ազդեցություն ունեցավ տնտեսության վրա և, թերևս, Մեծ դեպրեսիայի ամենակարևոր պատճառն էր։
ԱՄՆ ֆոնդային շուկայի համար ֆոնդային շուկայի անկման հետևանքներից մեկը 1934 թվականին կարգավորող մարմնի՝ արժեթղթերի և բորսաների հանձնաժողովի ստեղծումն էր, որը մշակեց կանոններ և կանոնակարգեր, որոնք նախատեսված էին ֆոնդային շուկայի նման վթարները կանխելու համար․ ներառյալ՝ արգելվում էր բաժնետոմսեր գնել առանց գործարքի համար բավարար միջոցների,ներդրվել է ֆոնդային բորսաների և բրոքերների պարտադիր գրանցում,ձևակերպվել են վստահված անձի կողմից ձեռնարկատիրական գործունեության իրականացման կանոններ։ Հանձնաժողովը բաց շուկայում բաժնետոմսեր առաջարկող ընկերություններից պահանջել է բացահայտել իրենց մասին էական տեղեկություններ։ 1929թ.-ի վթարը լավ դաս էր ֆինանսական աշխարհի համար, և այդ ժամանակից ի վեր շատ ֆոնդային բորսաներ կիրառում էին առևտրի դադարեցում գնանշումների չափազանց արագ անկման դեպքում։ Այս պրակտիկայի շնորհիվ 1987-ի ֆոնդային բորսայի վթարի հետևանքները շատ ավելի թեթև էին, քան 1929-ին։
Յարմինո
Յարմինո (Ярмино, Йәрмиә), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 458 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Դյուտյուլինսկի շրջանի բնակավայրեր
Էդիտա
Այն եղել է տարածված անձնանուն մինչև 16-րդ դարը։ Այն կրկին հայտնի և օգտագործվող դարձավ 19-րդ դարի սկզբին, և 2007 թվականին այն զբաղեցրեց 730-րդ տեղը Միացյալ Նահանգների ամենահայտնի կանացի անունների ցուցակում, ըստ Սոցիալական ապահովության առցանց տվյալների բազայի ։ Այն ավելի տարածված է եղել որպես երեխաների անուն 20-րդ դարի սկզբին ու վերջին, և 21-րդ դարի սկզբին։
Էդիտա անունն ունի չորս անվան օր. մայիսի 14-ը Էստոնիայում, հոկտեմբերի 31-ը՝ Շվեդիայում, հուլիսի 5-ը՝ Լատվիայում և սեպտեմբերի 16-ը՝ Ֆրանսիայում։
Հրաչյա Սարգսյան
Հրաչյա Սարգսյան, հայ ճարտարագետ, Երևանի նախկին քաղաքապետ , ՀՀ վարչապետի նախկին խորհրդական ։ ՀՀ պաշտպանության փոխնախարար։
Աշխատանքային գործունեություն
2014-2018 թվականներին աշխատել է «Արդշինբանկ» ՓԲԸ-ում։ 2018 թվականի սեպտեմբերի 23-ին «Իմ քայլը» կուսակցությունների դաշինքով ընտրվել է Երևան քաղաքի ավագանու անդամ։ Նույն թվականի հոկտեմբերի 29-ին Երևանի ավագանու նիստում նշանակվել է Երևանի քաղաքապետի առաջին տեղակալ, այնուհետև 2021 թվականի դեկտեմբերի 22-ին ընտրվեց Երևանի քաղաքապետ։
2023 թվականի մարտի 17-ին նա հրաժարական տվեց Երևանի քաղաքապետի պաշտոնից ։
2023 թվականի ապրիլի 4-ին Հրաչյա Սարգսյանը Նիկոլ Փաշինյանի որոշմամբ նշանակվել է ՀՀ վարչապետի խորհրդական։
2023 թվականի օգոստոսի 3-ին նշանակվել է ՀՀ պաշտպանության նախարարի տեղակալ։
Քաղաքական գործունեություն
Հանդիսացել է «Առաքելություն» կուսակցության քաղաքական խորհրդի հիմնադիր-անդամ, որտեղից հեռացվել է 2021 թվականի հուլիսի 28-ին ։
Ընտանիք
Ամուսնացած է, ունի մեկ զավակ ։
Նա պաշտպանում է Հայրենիքը
«Նա պաշտպանում է Հայրենիքը» («Она защищает Родину»), խորհրդային գեղարվեստական ֆիլմ ֆաշիստական օկուպանտների դեմ պարտիզանական պայքարում խորհրդային հայրենասեր կնոջ մասնակցության մասին, որը նկարահանվել է 1943 թվականին ռեժիսոր Ֆրիդրիխ Էրմլերի   կողմից Ալեքսեյ Կապլերի սցենարով Կենտրոնական Միացյալ կինոստուդիայում (Ալմա Աթա)։ Պրեմիերան տեղի է ունեցել 1943 թվականի մայիսի 20-ին։ 1966 թվականին Մ․ Գորկու անվան կինոստուդիայում «նոր խմբագրություն» է արվել, որի ընթացքում ֆիլմը մասամբ վերահնչյունավորվել և կրճատվել է ավելի քան 20 րոպեով։
Սյուժե
Ուրախ ու երջանիկ էր Պրասկովյա Լուկյանովայի կյանքը։ Բայց ահա ֆաշիստական զորքերը ներխուժում են երկիր։ Պատերազմի առաջին իսկ օրը զոհվում է Պրասկովյայի ամուսինը։ Նրա որդուն հոշոտել են հիտլերականները։ Ցասումն ու ատելությունը թշնամու հանդեպ, որը խախտեց խորհրդային ժողովրդի խաղաղ երջանիկ կյանքը, լցվում է Պրասկովիայի սիրտը։ Նա գնում է անտառ, պարտիզանական ջոկատ է կազմակերպում և անխնա վրեժ լուծում թշնամուց։ Թշնամու նկատմամբ հաղթանակի հանդեպ իր հսկայական հավատով Պրասկովյան ամրապնդում է պարտիզանների ոգին։ Երբ հարևան գյուղից հասնում է թշնամիների տարածված կեղծ լուրը Մոսկվան գրավելու մասին, Պրասկովյան շրջում է գյուղերում՝ պատմելով ճշմարտությունը Մոսկվայի, խորհրդային զինվորների հերոսության մասին։ Եվ ամենուր, որտեղ լինում է Պրասկովյան, ժողովուրդը ոտքի է կանգնում պայքարելու։ Գյուղերից մեկում Պրասկովյային բռնում են գերմանացիները և դատապարտում մահվան։ Վերջին րոպեին պարտիզաններն ազատում են Պրասկովյային ։
Դերերում
Տատյանա Պելտցեր – ''կոլտնտեսուհի
Մրցանակներ
Ստալինյան II աստիճանի մրցանակ (1946), ռեժիսոր Ֆրիդրիխ Էրմլեր, օպերատոր Վ․ Ռապոպորտ, դերասանուհի Վերա Մարեցկայա
Ծանոթագրություններ
Կատեգորիա:1943 ֆիլմեր Կատեգորիա:Ռուսերեն ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Խորհրդային ֆիլմեր Կատեգորիա:Խորհրդային դրամա ֆիլմեր
Տրենայմ
Տրենայմ (Traenheim), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 640 մարդ, բնակչության խտությունը` 206.45 մարդ/կմ²։ Բնակավայրը զբաղեցնում է 3.1 կմ² տարածք։
Աշխարհագրություն
Գտնվում է Փարիզ քաղաքից 380 կմ արևելք, Ստրասբուրգ քաղաքից` 21 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 460 աշխատունակ (15-64 տարեկան) բնակիչ, որոնցից ակտիվ էին 368-ը, իսկ ոչ ակտիվները` 92։ Ակտիվության ցուցանիշը կազմում է 80,0 %։ 368 աշխատունակ մարդկանցից աշխատել է 353 անձ (185 տղամարդ և 168 կին)։ Գործազուրկ են եղել 15 անձ (10 տղամարդ և 5 կին)։ 92 անաշխատունակներից 35-ը եղել են աշակերտներ կամ ուսանողներ, 34-ը` թոշակառուներ, իսկ 23-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Վակուլկի (գյուղ, Նեդրիգայլովի շրջան)
2001 թվականի տվյալներով Վակուլկի գյուղում բնակվում էր 119 մարդ։
Արտաքին հղումներ
Կատեգորիա:Ուկրաինայի Սումիի մարզի Նեդրիգայլովի շրջանի բնակավայրեր Կատեգորիա:Ուկրաինայի գյուղեր
Խութլուշահ
Խութլուշահ, Խութլու, հայ իշխան, զորավար։ Հավանաբար սերում է Երզնկայի արքեպիսկոպոս Մարգսի (XIII դ.) և նրա որդի Հովհաննես իշխանի տոհմից, որը երկար ժամանակ իր ձեռքում է պահել Երզնկայի եպիսկոպոսությունը, որոշ ընդմիջումներով՝ նաև աշխարհիկ իշխանությունը։
Իբրև Երզնկայի նշանավոր իշխան՝ Խ. հիշված է XIV—XV դդ. գրված մի Ավետարանի (Էջմիածնի Մայր Աթոռի գրատուն, ձեռագիր № 96) չափածո հիշատակարանում, իսկ «Խութլու» անվամբ՝ Երզնկայի Կաթողիկե եկեղեցում գրված ձեռագրի (Երևանի Մեսբոպ Մաշտոցի անվան Մատենադարան, ձեռ. № 557) հիշատակարանում, որտեղ հիշատակված են նույն տոհմի նաև ուրիշ գործիչներ, մոր կողմից՝ արքեպիսկոպոս Սարգսի թոռ խոջա Ահարոնի որդի Թաճատինը և XIV դարի վերջի Երզնկայի հայ իշխան Սուլայմանը, հավանաբար՝ Խութլուշահի որդին։ Խութլուշահը հովանավորել է հայ մշակույթի գործիչներին։ Խութլուշահի պատվերով են ընդօրինակվել մի շարք ձեռագրեր։
Գրականություն
Կատեգորիա:Հայ զորավարներ Կատեգորիա:Հայ իշխաններ
Սըպկնաց
Սըպկնաց, գյուղ Արևմտյան Հայաստանում, Վանի վիլայեթի Վանի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ժողովածու (1160)
Ժողովածու (1160), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1160 թվի տակ։ Ձեռագիրը գրվել է 1601 թվականին Սիմոն տիրացու գրիչի կողմից։ Ստացողը եղել է Մկրտիչ վարդապետը։ Գրված է թղթի վրա, որն ունի 18.8X12 չափս։ Ձեռագիրը կազմված է 260 թերթից։ Գրված է միասյուն նոտրգրով։ Ունի կիսախորան լուսանցազարդ մանրանկարներ։ Կազմը կաշեպատ տախտակ է։ Հիշատակարան գրչի՝ 260բ, հետագայի՝ 260բ (1625 թվական) ։
Ծանոթագրություններ
Կատեգորիա:Մատենադարանի ձեռագրեր
Սուրբ Գեորգի եկեղեցի (Թեոդոսիա)
Սուրբ Գեորգի եկեղեցի, հայկական կաթոլիկ եկեղեցի, որը կառուցվել է 14-րդ դարում Ղրիմի Թեոդոսիա քաղաքում։ Նախկինում եղել է նույնանուն վանական համալիրի գլխավոր եկեղեցին։ Վերակառուցվել է 19-րդ դարում ուղղափառների կողմից։
Եկեղեցին գտնվում է Նախիմովի 32 հասցեում։
Սուրբ Գեորգի եկեղեցին կառուցվել է մարկիզ Ասլանի կողմից, որը նախկին մուսուլման էր և ընդունել էր քրիստոնեություն ։
Վերջին տասնամյակներում եկեցեցին չի գործում և գտնվում է փակ վիճակում, սակայն ներս մտնելու ճանապարհներ կան, որոնց շնորհիվ էլ եկեղեցին հայտնվել է անմխիթար վիճակում։ 2006 թ.-ին հայկական համայնքը որոշեց զբաղվել եկեղեցու բարեկարգման և մաքրման աշխատանքներով, որոնք այդպես էլ չսկսվեցին։
Վերջին տվյալներով, եկեղեցին կրկին գտնվում է անմխիթար վիճակում և խիստ պաշտպանության կարիք ունի։ Սակայն այժմ հայ համայնքը որոշել է մինչև 2017 թ.-ը բարեկարգել Թեոդոսիայի բոլոր եկեղեցիները, որը պայմանավորված է Հովհաննես Այվազովսկու 200-ամյակի նշման հետ։
Նախկինում Սուրբ Գեորգիի օրվա առթիվ վանական համալիրում կազմակերպվում էր տոնակատարություն, որին մասնակցում էին, ոչ միայն մոտակա և հեռակա գյուղերի հայերը, այլև թաթարները ։
Ծանոթագրություններ
թ գ գ Կատեգորիա:1385 հիմնադրումներ
Ստացոնա (Իտալիա)
Ստացոնա  (Stazzona), կոմունա Իտալիայում, տեղակայված է Լոմբարդիա մարզի Կոմո գավառում ։
Բնակչությունը կազմում է 674 մարդ, խտությունը՝ 96 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 22010։ Հեռախոսային կոդ՝ 0344։
Ժողովրդագրություն
Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Բրովարկովսկի գյուղական խորհուրդ (Գլոբինսկի շրջան)
Բրովարկովսկի գյուղական խորհուրդ  (Броварківська сільська рада), Ուկրաինայի Պոլտավայի մարզի Գլոբինսկի շրջանում ։
2001 թվականի տվյալներով Բրովարկովսկի գյուղական խորհրդում բնակվում էր 2594 մարդ։ Բնակավայրը զբաղեցնում է 68,57 կմ² տարածք։ Բնակչության խտությունը կազմում էր 37,83 մարդ/կմ²։ Խորհրդում կա 6 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1918 թվականին հիմնադրված բնակավայրեր
Ալդա Մերինի
Ալդա Մերինի (Alda Merini, ), իտալացի գրող ու բանաստեղծ։
Կենսագրություն
Ծնվել է 1931 թվականի մարտի 21-ին, Միլանում, ապահովագրական գործակալի համեստ ընտանիքում, տան ամենափոքր զավակն էր։ Չի ստացել բարձրագույն կրթություն։ Վաղ հասակից սկսել է գրել և հրապարակվել։ Կրել է Ռիլկեի, Պիեռ Պաոլո Պազոլինիի, Սալվատորե Քվազիմոդոյի ազդեցությունը։ 1947 թվականին ունեցել է հոգեկան հիվանդության առաջին բռնկումները, բուժվել է մի քանի հոգեբույժների մոտ։
1950 թվականին իր բանաստեղծությունները ներառվել են իտալական պոեզիայի անթոլոգիայում։ Ստացել է Էուջենիո Մոնտալեի, Սալվատորե Քվազիմոդոյի աջակցությունը։ Բանաստեղծությունների առաջին գիրքը՝ «Օրփեոսի ներկայությունը» լույս է ընծայվել 1953 թվականին, 1955 թվականին հաջորդել են ևս երկու գիրք։ 1964 թվականից սկսած տասներկու տարի անցկացրել է հոգեբուժական հիվանդանոցներում, ոչինչ չի գրել։ 1970 թվականի վերջերին սկսել է ստեղծագործել։ 1996 թվականին Դարիո Ֆոյի նախաձեռնությամբ և աջակցությամբ Ֆրանսիական ակադեմիայի կողմից նրա թեկնածությունը առաջադրվել է Նոբելյան մրցանակի ։
2004 թվականից ունեցել է առողջական լուրջ խնդիրներ, և քանի որ ապրել է մենակության և աղքատության մեջ, մշտապես բուժվել է բազմաքանակ ընթերցողների ֆինանսական աջակցությամբ։ Մահացել է քաղցկեղից։
Ճանաչում
2002 թվականին արժանացել է Իտալիայի Հանրապետության պատվո շքանշանի. 2002 թվականին Դասսի մրցանակի։ 2004 թվականին հայտնի իտալացի երգչուհի Միլվան Մերինիի բանաստեղծությունների հիման վրա թողարկում է երաժշտական սկավառակ։ 2007 թվականին Մերինիին շնորհվել է Մեսսինյան համալսարանի պատվավոր դոկտորի կոչում ։ 2009 թվականին բանաստեղծուհու մասին նկարահանվել է վավերագրական ֆիլմ։
Արտաքին հղումներ
Կատեգորիա:Իտալացի կին գրողներ Կատեգորիա:Քաղցկեղից մահացածներ Կատեգորիա:20-րդ դարի կին գրողներ Կատեգորիա:20-րդ դարի իտալացի կին գրողներ Կատեգորիա:Իտալացի բանաստեղծուհիներ
Միակազմ նախադասություններ
Միակազմ նախադասություններ կոչվում են այն նախադասությունները, որոնց մեջ առկա է մեկ գերադաս անդամ, իսկ երկրորդը չկա և հնարավոր չէ ենթադրել կամ վերականգնել, այսինքն՝ միակազմ նախադասություններն ունեն գլխավոր անդամներից միայն մեկը՝ ստորոգյալը, իսկ դրա սպասելի ենթական չկա, հնարավոր էլ չէ վերականգնել, կամ այն ակնարկվում է անորոշ կերպով, կամ վերագրվում է հայտնի կամ անհայտ խմբի։ Միակազմ նախադասությունների մի մասն էլ գլխավոր անդամների՝ ենթակայի ու ստորոգյալի փոխարեն ունեն մեկ գերադաս անդամ, որ արտահայտված է անունով կամ բայով` դերբայով։ Ըստ այդմ էլ միակազմ նախադասությունները լինում են` դիմավոր (ընդհանրական դիմավոր, անորոշ դիմավոր) և անդեմ (բայական անդեմ և անվանական անդեմ)։
Դիմավոր միակազմ նախադասություններ
Դիմավոր միակազմ նախադասություներ, որոնց գերադաս անդամն արտահայտվում է դիմային սահմանափակություն չունեցող բայի որևէ դիմավոր ձևով։
Դիմավոր միակազմ նախադասությունները լինում են՝
Անդեմ միակազմ նախադասություններ
Անդեմ միակազմ նախադասությունները չունեն քերականական դեմք. նրանց կազմությանը չեն մասնակցում բայի դիմավոր ձևերը, այդ թվում նաև օժանդակ բայը կամ հանգույցը։ Անդեմ նախադասությունների ձևավորման հարցում գլխավոր դերը հնչերանգինն է։ Անդեմ նախադասությունները լինում են երկու տեսակ՝ բայական ու անվանական։
Գրականություն
Կատեգորիա:Նախադասություն
Սիրաբիձեեբի (Քեդայի շրջան)
Սիրաբիձեեբի (სირაბიძეები), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում ։
Դիրք
Գտնվում է ծովի մակարդակից 380 մետր բարձրության վրա։ Շրջկենտրոն Քեդայից 9 կմ հեռավորության վրա։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 252 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Քեդայի շրջան Կատեգորիա:Աջարիայի բնակավայրեր
Դմիտրիևկա (գյուղ, Դանկովսկի շրջան)
Դմիտրիևկա (Дмитриевка), գյուղ Ռուսաստանի Լիպեցկի մարզի Դանկովսկի շրջանի կազմում։
Բնակչությունը ըստ վերջին գրանցված տվյալների կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Լիպեցկի մարզի Դանկովսկի շրջանի բնակավայրեր
Արկուշինո
Արկուշինո (Аркушине), գյուղ Ուկրաինայի Խարկովի մարզի Վելիկոբուրլուկիի շրջանում։ Հիմնադրվել է 1750 թվականին։
2001 թվականի տվյալներով Արկուշինո գյուղում բնակվում էր 53 մարդ։ Բնակավայրը զբաղեցնում է 0,454 կմ² տարածք։ Բնակչության խտությունը կազմում էր 116,74 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Վելիկոբուրլուկիի շրջանի բնակավայրեր Կատեգորիա:Ուկրաինայի գյուղեր Կատեգորիա:1750 թվականին հիմնադրված բնակավայրեր
Եկատերինա Դուրյան-Արմենյան
Եկատերինա Միխայիլի Դուրյան-Արմենյան (Դանդուրյան, ), հայ դերասանուհի։ ՀԽՍՀ ժողովրդական արտիստ (1947)։
Հայ խորհրդային դերասան Արմեն Արմենյանի կինը ։
Կենսագրություն
Բեմական կարիերան սկսվել է 1903 թվականին Բաքվում։ 1914 թվականին եղել է Մոսկվայի Գեղարվեստական թատրոնի ստուդիայի ազատ ունկնդիրը։ Հանդես է եկել Աբելյան-Արմենյան թատերախմբում։ Ամուսնու՝ հայտնի դերասան և ռեժիսոր Արմեն Արմենյանի հետ շրջագայել է Անդրկովկասով և արտասահմանյան շատ բնակավայրերով, որտեղ շատ հայեր էին ապրում՝ Բուլղարիա, Եգիպտոս, Իրան ։ 1932 թ.-ից աշխատել է Գյումրիի Վարդան Աճեմյանի անվան պետական դրամատիկական թատրոնում ։
Արտաքին հղումներ
Եկատերինա Դուրյան-Արմենյանը Кино-Театр.ru կայքում
Կատեգորիա:Հայ դերասանուհիներ
Մինամիաիկի
Մինամիաիկի (南相木村), գյուղ Ճապոնիայում։ Գտնվում է Նագանոյի պրեֆեկտուրայում։ Գյուղի ամբողջ մակերեսը կազմում է 66,03 կմ², բնակչությունը՝ 1058 մարդ, իսկ խտությունը 16,02 մարդ/կմ²։
Աշխարհագրական դիրք
Գյուղը գտնվում է Հոնսյու կղզում, Նագանոյի պրեֆեկտուրայում Տյուբու տարածաշրջանում։ Այն սահմանակից է Կոումի ավանի և Կիտաաիկի, Մինամիմակի, Ուենո հետ ։
Բնակչություն
Բնակչությունը կազմում է 1058 մարդ (2014 թվականի օգոստոսի 1), խտությունը՝ 16,02 մարդ/կմ²։
Արտաքին հղումներ
Կատեգորիա:Ճապոնիայի բնակավայրեր
Վիրակոչա (աստվածություն)
Վիրակոչա (Wiraqucha, Huiracocha կամ Viracocha), Կոն-Տիկսի-Վիրակոչա (Kon-Tiqsi-Wiraqucha), աստվածություն, որը Անդյան շրջանի մինչկոլումբոսյան շատ ժողովուրդների դավանանքի և դիցաբանության մեջ ստեղծել է աշխարհը։ Բացառությամբ ինկերի, որոնք նրան առանձին են պաշտել, շատ ժողովուրդների մեջ Վիրակոչան նույնացվել է աշխարհի արարիչ Պաչա Կամակի հետ և հանդիպվել է Պաչա Կամակ-Վիրակոչա կրկնակի անունով։
Անուն
Վիրակոչա անվան բացատրությունը հետազոտողների շրջանում ամենավիճահարույցներից մեկն է, այն հաճախ հանդիպվում է այլ բառերի հետ միասին։
Օրինակ՝ պատմաբան Ֆեռնանդո դե Մոնտեսինոսը տալիս է ամբողջական ձևը.
Կամ ավելի պարզ ձև (ըստ Խուան դե Բետանզոսի).
Դիցաբանություն
Ինկերի դիցաբանության մեջ Վիրակոչան քաղաքակրթության ստեղծողն է և գլխավոր աստվածներից մեկը։ Լեգենդներից մեկում ասվում է, որ Վիրակոչան իր կնոջ՝ Մամա-Կոչայի (մայր-ծով) հետ լույս աշխարհ է բերել որդի Ինտիին (արև) և դուստր Մամա Կիլյային (լուսին)։ Այս լեգենդում Վիրակոչան Ունու Պաչակուտի կոչվող Մեծ ջրհեղեղով սպանել է գրեթե բոլոր մարդկանց, ովքեր ապրել են Տիտիկակա լճի շրջակայքում (դարաշրջանների ջրային փոփոխություն)։ Նա թույլ է տվել գոյատևել միայն երկու մարդու, որոնց վիճակված էր աշխարհ բերել քաղաքակրթությունը։ Մեկ այլ լեգենդի համաձայն՝ Վիրակոչան ստեղծել է առաջին ութ քաղաքակիրթ մարդկանց։
Յունկա, Մոչե, Կեչուա և Ինկա ժողովուրդների մեծ թվով առասպելներ, ներառյալ Վիրակոչայի մասին, հավաքել է քահանա Ֆրանցիսկո դե Ավիլան «Վարոչիրիի աստվածներն ու մարդիկ» զեկույցում (1608)։
Միաստվածության հակումներ
Հիմքեր կան խոսելու անդյան ժողովուրդների կրոնի միաստվածության հակումների մասին՝ բոլոր աստվածներին որպես Վիրակոչա-Պաչա Կամակի երրորդությունից մեկը համարելու զարգացող միտում ։ Վիրակոչայի միաստվածությանը վերաբերող մի քանի հիմներ կան, որոնք վերագրվում են Պաչակուտեկ Յուպանկիին ։
Գրականություն
Կատեգորիա:Միաստվածություն Կատեգորիա:Աստվածներ այբբենական կարգով Կատեգորիա:Գերագույն աստվածներ
Մարթե Օլսբյու
Մարթե Օլսբյու (Marte Olsbu, ), նորվեգացի բիաթլոնիստուհի է, 2016 թվականի չեմպիոնուհի էստաֆետում։ 2018 թվականի Ձմեռային օլիմպիական խաղերի արծաթե մեդալակիր է սպրինտում և խառը էստաֆետում, Եվրոպայի չեմպինուհի, ԲՄՄ գավաթի հաղթող, Նորվեգիայի առաջնությունների հաղթող է։
Մարզական կարիերա
Աշխարհի գավաթի մրցաշարերին առաջին անգամ մասնակցել է իր հավաքականի կազմում 2012/2013 թվականներին։ Էստերսունդում տեղի ունեցավ նրա առաջնաելույթը անհատական մրցավազք մարզաձևում։ Մեկ վրիպում թույլ տալով նա եզրափակչին հասավ 28-րդը և Աշխարհի գավաթի հաշվարկում հավաքեց 13 միավոր։ Հաջորդ անգամ սպորտսմենուհին մասնկացություն ունեցավ ֆրանսիական Անսիյում անցկացվող Աշխարհի գավաթի մրցափուլերին։ Հետապնդում մարզաձևում նա զբաղեցրեց 21-րդ հորիզոնականը։
2018 թվականի Ձմեռային օլիմպիական խաղերի առաջին մրցավազքում նա կարողացավ նվաճել իր առաջին օլիմպիական մեդալը, կանանց սպրինտ մրցավազքում նա նավաճեց արծաթե մեդալ ։
Աշխարհի առաջնություն
2 մեդալ (1 ոսկի, 1 բրոնզ)
Ծանոթագրություններ
Կատեգորիա:Նորվեգացի մարզուհիներ
Ժողովածու (1889)
Ժողովածու (1889), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1889 թվի տակ։ Ձեռագիրը գրվել է 1675 թվականին Մարկոս, Հայրապետ գրիչների կողմից, Նոր Ջուղայում։ Գրված է թղթի վրա, որը ունի 24,3×18,5 չափս։ Ձեռագիրը կազմված է 380 թերթից։ Գրված է երկսյուն, բոլորգիր, նոտրգիրով։ Ունի լուսանցազարդ մանրանկարներ։ Կազմը` կաշվեպատ տախտակ, աստառը՝ դրոշմազարդ կտավ։ Հիշատակարաններ՝ գրչի՝ 114բ, 266բ ։
Ոզնախոտ
Ոզնախոտ, ոգնուկ, դաշտավլուկազգիների (հացազգիներ) ընտանիքի բազմամյա խոտաբույսերի ցեղ։ Հայտնի է 10 տեսակ։
Հայաստանում
ՀՀ-ում՝ 1 տեսակ՝ Տարածված է գրեթե բոլոր մարզերի մարգագետնատափաստանային, հետանտառային և ենթալպյան գոտիներում։ Աճում է փուխր, բերրի, ազոտով հարուստ հողերում։
Կենսաբանական նկարագիր
Արմատային համակարգը հզոր է։ Ցողունի բարձրությունը՝ մինչև 1,5մ, տերևները նշտարաձև են, երկար։ Ծաղկաբույլը հուրան Է։ Հատիկները մանր են՝ պարփակված թեփուկների մեջ։ Խաչաձև փոշոտվող։ Ցանքի տարում դանդաղ է զարգանում։ Բարձր բերք է տալիս երկրորդ տարվանից սկսած։
Քիմիական կազմ
Մատղաշ ոզնախոտը արժեքավոր կերաբույս է. պարունակում է վիտամիններ C, E, կարոտին (A-նախավիտամին)։
Մշակում
Ոզնախոտի լավագույն սորտերից են Մոսկովսկայա 222-ը, Մոսկովսկայա 1139-ը, Լենինգրադսկայա 353-ը, Մորշանսկայա 123-ը։
Լեսովոե (գյուղ, Մանևիչի շրջան)
Լեսովոե (Лісове), գյուղ Ուկրաինայի Վոլինի մարզի Մանևիչի շրջանում։ Հիմնադրվել է 1577 թվականին։
Արտաքին հղումներ
Կատեգորիա:Ուկրաինայի Վոլինի մարզի Մանևիչի շրջանի բնակավայրեր Կատեգորիա:Ուկրաինայի գյուղեր Կատեգորիա:1577 թվականին հիմնադրված բնակավայրեր
Լեոնիդ Սոբինովի հուշարձան (Յարոսլավլ)
Լեոնիդ Սոբինովի հուշարձան (Памятник Леониду Собинову), Լեոնիդ Սոբինովին նվիրված հուշարձան Յարոսլավլի կենտրոնում ։ Տեղակայված է Լեոնիդ Սոբինովի անվան համերգասրահի (Յարոսլավլի ֆիլհարմոնիա) դիմաց, քանդակագործ՝ Ելենա Պասխինա։
Ստեղծման պատմություն
ՌԽՖՍՀ ժողովրդական արտիստ, օպերային երգիչ, Ռուսաստանի դասական վոկալ դպրոցի խոշորագույն ներկայացուցիչ (քնարական տենոր) Լեոնիդ Վիտալիևիչ Սոբինովի հուշարձանը Յարոսլավլում։ Մոտակայքում գտնվում է Սոբինովի փողոցը (նախկին՝ Սռուբնայա), որտեղ ծնվել է ապագա երգիչը և անցկացրել իր երիտասարդ տարիները։ Քանդակը տեղակայված է մարզային ֆիլհարմոնիայի շենքի մոտ՝ Մաքսիմով և Տրեֆոլև փողոցների խաչմերուկում։
Ստեղծագործության հեղինակը քանդակագործ, Ռուսաստանի վաստակավոր արտիստուհի Ելենա Պասխինան Սոբինովի բրոնզաձույլ արձանը մտադրվել էր կերտել դեռ 1999 թվականին։ Այդ կապակցությամբ նա հիշում է․ «Ես վերանայեցի այդ ժամանակների հսկայական քանակությամբ նորաձևության ամսագրեր։ Նրա հագուստի մեջ պատահական ոչինչ չկար, ամեն ինչ մանրակրկիտ մտածված էր, մինչև այն կոճակները, որոնք նա պատվիրել էր իր համար»։ Այս հայտնի անձնավորության մասին յուրաքանչյուր մանրուք իմանալու համար Ելենա Վասիլևնան ստիպված էր հաճախակի այցելել գրադարաններ և արխիվներ, ինչպես նաև Մոսկվայում գտնվող Սոբինովի տուն։ «Երբ դիպչում ես այն իրերին, որոնց դիպել է Սոբինովը, նստում ես նույն բազմոցին և նույն սեղանի շուրջը, ապա, անկախ քեզանից, լրացուցիչ հոգևոր սնունդ ես ստանում։ Ես հասկացա, որ նա շատ կրթված ու նուրբ անձնավորություն էր», ասել է Ելենա Պասխինան։
Հուշարձանի նկարագիր
Լեոնիդ Վիտալիևիչի քանդակը բնօրինակ չափերից մեկուկես անգամ ավելի է, այսինքն՝ ավելի քան երկու մետր։ Սոբինովը պատկերված է բեմական տարազով Լենսկու դերում, որը համարվում է երգչի լավագույն ստեղծագործություններից մեկը։ Միևնույն ժամանակ, նայելով հուշարձանին, կարելի է պատկերացնել, որ Լեոնիդ Վիտալիևիչը վերադարձել է իր ծննդավայր և հանգստանում է Վոլգայի ափին գտնվող տաղավարում։ Սոբինովի հուշարձանի պատվանդանն ու արձանը ձուլված են բրոնզից, իսկ հարթակը պատրաստված է բետոնից, որը երեսապատված է փայլեցված գրանիտե սալերով։
Հուշարձանի բացումը կայացել է 2008 թվականի հունվարի 3-ին։
Ծանոթագրություններ
Կատեգորիա:2008 հիմնադրումներ Կատեգորիա:Յարոսլավլի հուշարձաններ Կատեգորիա:Բնօրինակում անաղբյուր հոդվածներ
Ալցեստա (Գլյուկ)
Ալցեստա (Alceste), ավստրիացի երգահան Քրիստոֆ Վիլիբալդ Գլյուկի օպերա (երաժշտական ողբերգություն) երեք գործողությամբ։ Իտալերեն լիբրետտոն՝ Ռանիերի դը Կալցաբիջիի ըստ Եվրիպիդեսի համանուն ողբերգության։
Առաջին անգամ բեմադրվել է Վիեննայի քաղաքային թատրոնում («Բուրգտեատր») 1767 թվականի դեկտեմբերի 26-ին։ Հետագայում Գլյուկը վերամշակել է ստեղծագործությունը՝ հարմարացնելով այն ֆրանսիական բեմի համար։ Ֆրանսերեն լիբրետտոյի հեղինակը Լեբլան դը Ռուլե։ Երկրորդ (ֆրանսիական) տարբերակի առաջնախաղը կայացել է 1776 թվականի ապրիլի 23-ին Փարիզի Երաժշտության թագավորական ակադեմիայում։ Օպերան դասվում է Գլյուկի այսպես կոչված «բարեփոխական» օպերաների թվին։
Օպերայի ֆրանսիական տարբերակը համարվում է առավել հաջողված և այսօր էլ գերազանցապես կատարվում և/կամ ձայնագրվում է։ Գլխավոր՝ Ալկեստեի դերերգը ժամանակին կատարել է Մարիա Կալլասը։ Օպերան երգել են իտալերեն ։
Ծանոթագրություններ
Կատեգորիա:1776 բեմադրվածներ Կատեգորիա:Իտալերեն օպերաներ Կատեգորիա:Դիցաբանությունն արվեստում
Կախարդուհու առաքման ծառայությունը
Քիքիի առաքման ծառայությունը (魔女の宅急便), 1989 թվականին ստեղծված անիմե է, որի սցենարի հեղինակը, պրոդյուսերն ու ռեժիսորը Հայաո Միյաձակիին է։ Անիմեն հիմնված է մանկագիր Էյքո Քադոնոյի համանուն նովելի վրա։ Անիմեն պատմում է երիտասադ կախարդուհու՝ Քիքիի պատմությունը, ով մի ամբողջ տարի պիտի քաղաքում ինքնուրույն ապրի ու իր կախարդանքը օգտագործի գումար վաստակելու համար։
Ըստ Միյաձակիի, ֆիլմն անդրադառնում է պատանիների անկախության ու վստահության խնդրին։
Սյուժե
Քիքին մոր հետ ապրող 13-ամյա երիտասարդ կախարդուհի է։ Ավանդաբար, բոլոր 13-ամյա վհուկներն մի տարի միայնակ են ապրում։ Մի օր էլ Քիքին է իր լավագույն ընկերոջ՝ Ջիջի անունով շատախոս սև կատվի հետ լքում քաղաքը։
Քիքին բնակություն է հաստատում ծովափնյա Քորիքո քաղաքում։ Դժվար սկսելով, նա շուտով ընկերներ ու ապրելու վայր է գտնում։ Բայց երիտասարդ կախարդուհին նաև կբացահայտի, որ ավելի վրա թռչելուց բացի ոչինչ անել չի կարողանում։ Գոյատևելու համար Քիքին սկսում է Օսոնո ու Ֆուքուո ամուսինների նպարեղենի խանութում առաքիչ աշխատել։
Քորիքոյում ապրելով, Քիքին առճակատվում է դեռահասական խնդիրների ու անհանգստությունների հետ։ Քիքին հետապնդում է Թոմբոն, ավիացիայով ապրող տեղացի տղան։ Թոմբոն ոչ միայն հիանում է Քիքիի թռչելու կարողությամբ, այլև համակրում նրան՝ որպես աղջկա։ Ի վերջո, Քիքիի սիրտը հալվում է, բայց Թոմբոյի ընկերներից մեկի հետ հանդիպումից հետո, ում Քիքին ավելի վաղ հանդիպել էր, երիտասարդ վհուկը կրկին կորցնում է վստահությունն ինքն իր նկատմամբ ու ընկճախտ է ապրում, ինչի պատճառով կորցնում է թռնելու ու Ջիջիի հետ խոսելու ունակությունը։ Բարեբախտաբար, Քիքիի ընկերներից մեկը՝ նկարչուհի Ուրսուլան, հրավիրում է Քիքիին ապրելու իր անտառային տնակում, որտեղ նա ախտորոշում է Քիքիի ճգնաժամը որպես ստեղծագործական։
Նոր, անկախ կյանքի հետ կապված հուսահատության պատճառով Քիքին կորցնում է իր լավատեսությունը։ Հիմա պիտի նոր նպատակ գտնի՝ կորցրածը ետ բերելու համար։
Վերականգնելով իր ոգին, Քիքին քաղաք է վերադառնում։ Իր հաճախորդներից մեկին այցելելիս, Քիքին հեռուստատեսությամբ ավիապատահարի է ականատես լինում։ Քամու ուժեղ ու հանկարծակի պոռթկումից Թոմբոն օդ է նետվում։ Կամքի ուժով Քիքին վերականգնում է թռչելու կարողությունն ու, փողոց մաքրող ավելն ճանկելով, թռչում է դեպի պատահարի վայրը։ Շուտով Քիքիին հաջողվում էվերականգնել իր ողջ ուժն ու փրկել Թոմբոյին։
Վերջում Քիքին ծնողներին նամակ է գրում ու հայտնում Քորիքոյում բնակվելու որոշման մասին։
Կերպարներ
Քիքին (キキ) պրակտիկայի համար մի տարով հայրենի օջախը լքող տասներեքամյա աղջիկ է։ Նա կրում է մանուշակագույն շոր ու կարմիր ժապավեն։ Որպես վհուկ ակնհայտ կախարդական ունակություններ չունի, միայն իր կատվի՝ Ջիջիի հետ է խոսում ու քիչ թե շատ թռչում ավելի վրա։ Քիքին շատ աշխույժ, անկախ, բայց միաժամանակ ամաչկոտ ու նուրբ աղջիկ է։
Ջիջի (ジジ)` սև կատու է։ Քիքին ու Ջիջին կարողանում են իրար հետ խոսել, բայց պարզ չէ՝ կարողանում է արդյոք կատուն խոսել այլ մարդկանց հետ։ Ջիջին շատ զգույշ, երբեմն հեգնող կատու է, ինչն հատկապես լավ է արտահայտված իմպուլսիվ կախարդուհու կողքին։
Ջիջին ամերիկացի կրկնօրինակող Ֆիլ Հարթմանի վերջին աշխատանքն է դարձել։
Թոմբո Քոպորին (トンボコポリ) Քորիքոյում բնակվող տասնչորսամայա տղա։ Նա տարված է ավիացիայով ու համապատասխան խմբակի անդամ է։ Թոմբոն առաջինն էր, ում դուր եկավ Քիքիի թռչելու կարողությունը։
Հետո նա կդառնա Քիքիի ընկերը, որովհետև հոգու խորքում համակրում է կախարդուհուն։ Անգլիական կրնկնօրինակման մեջ հնարավոր չէ հասկանալ՝ Քոպորին նրա անունն է, թե ազգանունը, որովհետև Թոմբո, ավանդույթի համաձայն, ճապոներենից թարգմանաբար նշանակում է «թռչող վիշապ »։
Արտադրություն
Էյքո Քոդոնոյի համանուն գրքի հիման վրա Ֆուդոշա խումբը դեռ 1987 թվականին էր ցանկանում խումբ ստեղծել, բայց քանի որ Հայաո Միյաձակին այդ ժամանակ զբաղված էր «Իմ հարևան Տոտորոն», իսկ Իսաո Տաքահատան՝ «Լուսատիտիկների գերեզմանոց»-ով, «Կախարդուհու առաքման ծառայությունը» հետաձգվում է։
Ռեժիսոր դեռ չկար, բայց Միյաձակին հանձն առավ դառնալ անիմեի պրոդյուսերը։ «Իմ հարևան Տոտորոն» էլ ավարտին էր մոտենում, այնպես որ Գիբլի ստուդիայի անձնակազմը սկսում է լրջորեն զբաղվել «Կախարդուհու առաքման ծառայությամբ»։ Կերպարների ձևավորումից հետո գործին միանում են նաև Քացույա Քոնդոն՝ Միյաձակիի գործընկերը, Հիրոշի Օնոն, ով հետագայում կաշխատի այնպիսի ծրագրերի վրա, ինչպիսին Ջին-Րոն, և ում երաշխավորել էր Քազուո Օգան, Միյաձակիի թիմի անդամն էր։
Օրիգինալ ճապոնական օփենինգը «Րուջունո Դենգոնն» (ルージュの伝言) է, իսկ էնդինգը՝ «Բարությամբ փաթաթվածը» (やさしさに包まれたなら, Յասաշիսա նի Ցուցումարետա նարա), որոնք երկուսն էլ գրել է Յումի Մացուտոյան։
Կատեգորիա:Գրական ստեղծագործությունների էկրանավորումներ Կատեգորիա:Ճապոներեն ֆիլմեր Կատեգորիա:1989 ֆիլմեր Կատեգորիա:Ֆիլմեր վհուկների մասին Կատեգորիա:Հայաո Միյաձակիի ֆիլմեր
ԲՍՀՏ
Բարձր սահմանման հեռուստացույց կրճատ ԲՍՀՏ (անգլերեն՝ High Definition Television կրճատ HDTV), հեռուստատեսային համակարգ՝ ուղղահայաց և հորիզոնական լուծաչափով, մոտավորապես կրկնակի ստանդարտից։ Այսպիսով, ԲՍՀՏ-ի բարձրացված հստակությունը թույլ է տալիս պատկերը դիտել ավելի մոտ հեռավորությունից, քան ստանդարտ հստակությամբ հեռուստացույցը կամ օգտագործել ավելի մեծ էկրաններ։ Միևնույն ժամանակ, պատկերի գծային կառուցվածքը մնում է անտեսանելի և ապահովում է մանրամասների պարզություն, որոնք տարբերվում են սկզբնական սյուժեում միջին տեսողական սրություն ունեցող դիտորդի համար ։
Պատմություն
Առաջին ԲՍՀՏ համակարգերը, որոնք ենթադրում են 1000 անալոգային գծերի սկանավորում, առաջարկվել են հեռուստատեսային ռահվիրաներ ամերիկացի Ջոն Բերդի և խորհրդային ինժեներ Սերգեյ Նովակովսկու կողմից 1944 և 1946 թվականներին ։ Բեյրդի նախագիծը մերժվեց, և 1958 թվականին Նովակովսկին դարձավ 1125 տող թույլատրությամբ փորձարարական ռազմա-շտաբային կապի համակարգի Տրանսֆորմեր ստեղծողներից մեկը ։
Բարձր հստակությամբ հեռուստացույց ստեղծելու փորձերը վերսկսվեցին 1970-ականներին, երբ ստանդարտ հեռուստատեսությունը մոտեցավ իր առաստաղին նկարի որակով և էկրանի չափսերով։ Ապագա ԲՍՀՏ ստանդարտների հիմքը դրվել է 1972 թվականի մարտին, ՄՀԽԿ 11-րդ հետազոտական խմբի հերթական հանդիպման ժամանակ, որը նաև հաստատել է առաջին միջազգային ծրագիրը՝ մշակելու թվային հեռուստատեսային ազդանշանի սեղմման մեթոդներ։ Բարձր հստակության հեռուստատեսային համակարգերը ի սկզբանե մշակվել են ոչ միայն բարձրորակ պատկերներ հեռավորության վրա փոխանցելու համար, այլ նաև կինեմատոգրաֆիայի, արդյունաբերական և գիտական տեսանկարահանման կարիքների համար՝ որպես հնարավոր էլեկտրոնային կինոմեդիայի չափանիշ .:
Ծանոթագրություններ
Կատեգորիա:Բարձր սահմանման հեռուստացույց
Վարջա
Ծանոթագրություններ
Կատեգորիա:Արևմտյան Հայաստանի գյուղեր
Սոֆյա Հեյդեն
Սոֆյա Հեյդեն (Sophia Hayden, ), ամերիկացի ճարտարապետ և առաջին կինը, ով ստացել է չորսամյա կրթություն ճարտարապետի մասնագիտությամբ Մասաչուսեթսի տեխնոլոգիական համալսարանում ։
Մանկություն և կրթություն
Սոֆյա Հեյդենը ծնվել է Սանտյագոյում։ Նրա մայրը Չիլիից էր, իսկ հայրը՝ ամերիկացի։ Սոֆյան ուներ քույր և երկու եղբայր ։ Վեց տարեկանում նրան ուղարկել են Բոստոն, որտեղ նա ապրել է հորական տատիկի ու պապիկի հետ և դպրոց հաճախել։ Ավագ դասարաններում Սոֆյան սկսում է հետաքրքրություն ցուցաբերել ճարտարապետության նկատմամբ։ Կրթություն ստանալուց հետո, Սոֆյան ընտանիքի հետ տեղափոխվում է Ռիչմոնդ, բայց շուտով վերադառնում է Բոստոն, որպեսզի քոլեջ ընդունվի։ 1890 թվականին նա ավարտում է քոլեջը գերազանց գնահատականներով՝ ստանալով աստիճան ճարտարապետությունից։
Բարձրագույն կրթություն ստանալուց հետո Հեյդենը չի կարողանում գտնել իր առաջին աշխատանքը որպես ճարտարապետի օգնական, քանի որ նա կին էր։ Այդ իսկ պատճառով նա գծագրության ուսուցչուհի է աշխատել բոստոնյան դպրոցներից մեկում ։
Կարիերա
Հեյդենն առավել հայտնի է 1892 թվականի Համաշխարհային ցուցահանդեսի համար իր կողմից նախագծած «Կանանց շենքով», նաև նրանով, որ նախագծել է իր առաջին շենքը, երբ 21 տարեկան էր ։
«Կանանց շենքի» հիմքում նա վերցնում է «Գեղարվեստի թանգարանի» իր ուսանողական ծրագիրը, բավականին բարդ կառուցվածքով երկհարկ շինություն՝ բաղկացած կամարներից, սյուներից, տեռասներից և շատ այլ դասական էլեմենտներից։ Համաշխարհային ցուցահանդեսում Հեյդենը առաջին տեղն է զբաղեցնում կին-ճարտարապետների համար նախատեսված տասներեք տեղերից։ Նա ստանում է 1000 դոլլար իր նախագծի համար այն դեպքում, երբ տղամարդ-ճարտարապետները ստանում էին 10000 դոլար նմանատիպ ծրագրերի համար ։
Արտաքին հղումներ
Կատեգորիա:Կին ճարտարապետներ Կատեգորիա:Մասաչուսեթսի տեխնոլոգիական ինստիտուտի շրջանավարտներ Կատեգորիա:Թոքաբորբից մահացածներ Կատեգորիա:Ամերիկացի ճարտարապետներ
Բուգաևսկի գյուղական խորհուրդ (Գլոբինսկի շրջան)
Բուգաևսկի գյուղական խորհուրդ  (Бугаївська сільська рада), Ուկրաինայի Պոլտավայի մարզի Գլոբինսկի շրջանում ։
2001 թվականի տվյալներով Բուգաևսկի գյուղական խորհրդում բնակվում էր 1621 մարդ։ Բնակավայրը զբաղեցնում է 181,87 կմ² տարածք։ Բնակչության խտությունը կազմում էր 8,91 մարդ/կմ²։ Խորհրդում կա 1 բնակավայր։
Արտաքին հղումներ
Կատեգորիա:Ուկրաինայի բնակավայրեր Կատեգորիա:1919 թվականին հիմնադրված բնակավայրեր
Յարմուխամետովո
Յարմուխամետովո (Ярмухаметово, Йәрмөхәмәт), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 223 մարդ։
(3913) Չեմին
(3913) Չեմին (Chemin), աստերոիդ աստերոիդների հիմնական գոտում։ Հայտնաբերվել է 1986 թվականի դեկտեմբերի 2-ին CERGA հետազոտական կենտրոնի կողմից Կոսոլում ։
Միջին հեռավորությունը Արեգակից կազմում է 2,358783 ա. մ., առավելագույնը մոտենում է 1,8309 ա. մ. հեռավորության վրա և հեռանում 2,8867 ա. մ. ։ Արեգակի շուրջ մեկ ամբողջական պտույտ է կատարում 1323,21 երկրային օրվա ընթացքում, իր ուղեծրով շարժվելով միջինում 0,272065 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 23,87° անկյուն։
Արտաքին հղումներ
Կատեգորիա:1986 թվականին հայտնաբերված աստղագիտական մարմիններ Կատեգորիա:CERGA հետազոտական կենտրոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վահան Թոթովենց
Վահան Թոթովենց, հայ գրող, արձակագիր, բանաստեղծ, դրամատուրգ։ ԽՍՀՄ գրողների միության անդամ 1934 թվականից։ Ծնված լինելով Արևմտյան Հայաստանի Խարբերդ քաղաքում, սովորելով ԱՄՆ-ում և ապա հաստատվելով խորհրդայնացված Հայաստանում՝ Թոթովենցն այն հազվագյուտ հայ գրողներից է, ում ստեղծագործությունների մեջ համադրված են արևմտահայ, սփյուռքահայ և խորհրդահայ գրականության տարրերը։ Բազմաթիվ այլ մտավորականներին բախտակից Թոթովենցը 1938 թվականին ստալինյան մաքրագործումների զոհերից է։
Կենսագրություն
Վահան Թոթովենցը ծնվել է Արևմտյան Հայաստանի Խարբերդի գավառի Մեզիրէ քաղաքում, որը գավառի կառավարության նստավայրն էր։ Վահանի հայրը Ակնի մեծահարուստ Թոթովայենց գերդաստանից էր, որոնք 18-րդ դարում ուրիշ հայ վերապրող ընտանիքների հետ տեղափոխվել էին Մեզիրե։
Թոթովենցի ընտանիքը ունեցել է երկհարկանի տուն Մեզիրեից Խարբերդ տանող մայրուղու վրա, որը նշանավոր էր որպես հեռու երկրներից եկող-անցնող քարավանների միակ անցուղին ու իջևանատեղին։ Հետագայում Թոթովենցը հիշում է այս մայրուղին իբրև «հին հռոմեական ճանապարհ»։
19-րդ դարի վերջին Խարբերդն ապրում էր աննախադեպ տնտեսական և մշակութային զարգացման փուլով։ Այդ ժամանակ գավառում գործում էին «Եփրատ» կոլեջը իր բարձրագույն վարժարաններով, իսկ հենց Մեզիրեում՝ «Ազգային Կեդրոնական» վարժարանը։ Պսակ վարդապետի, Երուխանի, Սիմոն Հակոբյանի, Ռուբեն Զարդարյանի և այլոց անձնվեր ջանքերով այն դարձել էր հռչակավոր կրթության օջախ, ուր էլ ընդունվել էր Վահանը 1897 թվականին։
Վարժարանում Թոթովենցը գրում էր բանաստեղծություններ, որոնք լույս էին տեսնում վարժարանի ձեռագիր պարբերաթերթում՝ մորենական Գույումճյան ազգանվան տակ։ Նա իր ուսուցման վերջին տարվա ընթացքում հաճախ այցելում էր Խարբերդ քաղաքում գտնվող Թլկատինցու «Կարմիր դպրոց» անհատական վարժարանը, ուր ստացել է գրական ուղղություն։ Այս տարիքում Թոթովենցը խորապես տարված էր Դուրյանի ու Մեծարենցի քնարով, ինչը և ոգեշնչել էր նրա առաջին բանաստեղծական թոթովանքներին։
Ավարտելով տասնամյա վարժարանը 1908 թվականին, Վահանը մեկնում է Պոլիս, որտեղ նույն տարում լույս է տեսնում իր «Ավերակ» գրքույկը, իսկ մեկ տարի անց՝ «Սրինգ» ժողովածուն։
1909 թվականին Թոթովենցը մեկնել է Փարիզ, ապա՝ Նյու Յորք։ 1912 թվականին ընդունվել Վիսկոնսինի համալսարանը, որտեղ սովորել է գրականություն, պատմություն և փիլիսոփայություն։ Այստեղ Վահանը սովորում է անգլերեն, ֆրանսերեն և ծանոթանում է համաշխարհային դասական գրականության հետ։ Ուսանողական տարիներին ստիպված է լինում իր ապրուստի փողը հայթայթել ֆիզիկական տարբեր բնույթի աշխատանքներով, բայց հիմնականում աշխատել է մորեղբոր արևելյան գորգի վաճառատանը։
1915 թվականին մոտ 400 ամերիկահայ կամավորների հետ Թոթովենցը ուղևորվում է կովկասյան ռազմաճակատ, ուր մասնակցում է կամավորական շարժման։ Սակայն Արևմտյան Հայաստանի մեծ մասը գրավելուց հետո, Ռուսական կառավարությունը որոշում է ցրել հայկական խմբերը։ Վահան Թոթովենցը մի քանի ամիս աշխատում է որպես ուսուցիչ փախստականների մոտ ։
1917-1918 թվականներին Թիֆլիսում խմբագրում է զորավար Անդրանիկի հրատարակած «Հայաստան» օրաթերթը, մասնակցում է Հարավային Կովկասի մշակութային կյանքին։
1920 թվականի մայիսին Թոթովենցը թողնում է Կովկասը, մեկնում է Կ. Պոլիս։
Իր ինքնակենսագրականում Թոթովենցը գրել է. «Ապրեցի այնտեղ ընդամենը մի քանի ամիս և ճանապարհ ընկա դեպի Հարավային Եվրոպայի կախարդական ափերը, Արշիպելագոսի կղզիներ»։ Ամերիկա անցնելուց հետո, 1922 թվականին վերադառնում է Պոլիս ու ապա Խորհրդային Հայաստան։ Ճանապարհին, Կ. Պոլսում հրատարակում է «Փոթորիկին մեջ» (1922) վեպը։
1934 թվականին Մոսկվայում մասնակցել է խորհրդային գրողների Ա. համագումարին։
Վ. Թոթովենցը զոհ դարձավ ստալինյան բռնարարքներին, բանտարկվել է 1936 թվականին, 1938 թվականին գնդակահարվել է։
Արդարացվել է հետմահու (1954):
Ստեղծագործական կյանք
1916-1920 թվականներին հրատարակել է «Իմ հորաքույրը» (1916), «Տոնոն» (1917) սոցիալական վիպակները, «Ողբ անմահության» (1916), «Արևելք» (1918) պոեմները, «Դոկտոր Բուրբոնյան» (1918) երգիծական վեպը, արձակ բանաստեղծություններ, հրապարակագրական ու գրականագիտական հոդվածներ, որոնց մեջ արտահայտված է Թոթովենցի մտահոգությունը հայ ժողովրդի ազգային-քաղաքական ճակատագրի մասին։
1923 թվականին Երևանում խմբագրել է «Շեշտ» երգիծական ամսագիրը, 1924-1926 թվականներին աշխատել է Երևանի պետական համալսարանում, «Սովետական Հայաստան» թերթի խմբագրությունում։ Այս շրջանում են հրատարակվել նրա «Մահվան բատալիոն» (1923), «Պողպատի ճաշ» (1924), «Նոր Բյուզանդիոն» (1925), «Սասմա ծռեր» (1925), «Հրդեհ» (1927) դրամատիկական ստեղծագործությունները, վիպակներ, բազմաթիվ ակնարկներ, պատմվածքներ, հոդվածներ։ «Նոր Բյուզանդիոն» դրաման արժանացավ համամիութենական մրցանակի, թարգմանվեց, բեմադրվեց շատ տեղերում, այդ թվում և Փարիզում։
1929-1936 թվականները Թոթովենցի ստեղծագործական կյանքի առավել արգասավոր շրջանն է. լույս տեսան «Ամերիկա» (1929) պատմվածաշարը, «Աղավնիներ» (1934), «Բաց կապույտ ծաղիկներ» (1935) պատմվածքները և շատ այլ գործեր։
Հայֆիլմում «Բաց կապույտ ծաղիկներ» պատմվածքի հիման վրա նկարահանվել է «Կտոր մը երկինք» ֆիլմը։
Անդրկովկասում դարասկզբի հեղափոխական իրադարձություններն են արտացոլված «Բաքու» (1930-1934) եռահատոր վեպում, որին բնորոշ է ժողովրդի կյանքի լայն ընդգրկումը, նրա պատմության, կենցաղի ու ազգային նկարագրի ռեալիստական պատկերում։ Թոթովենցի լավագույն գործերից են «Կյանքը հին Հռոմեական ճանապարհի վրա» (1933) ինքնակենսագրական վեպը, «Հրկիզված թղթեր» (1934), «Հովնաթան որդի Երեմիայի» (1934) վիպակները, «Երկու սուր» (1930), «Բաքու-Լոնդոն», «Մոխրակույտ» (1936) պիեսները։ Թոթովենցը գնդակահարվել է 1938 թվականին։
Արտաքին հղումներ
Կատեգորիա:20-րդ դարի արևելահայ արձակագիրներ Կատեգորիա:20-րդ դարի արևելահայ բանաստեղծներ Կատեգորիա:Հայ դրամատուրգներ Կատեգորիա:Ստալինյան բռնաճնշումների հայ զոհեր Կատեգորիա:Սպանվածներ Կատեգորիա:Հայ հասարակական գործիչներ Կատեգորիա:Հայերն Օսմանյան կայսրությունում Կատեգորիա:20-րդ դարի հայ գրողներ Կատեգորիա:Հայ գրողներ Կատեգորիա:Ռուսական կայսրությունում օսմանյան ներգաղթյալներ Կատեգորիա:Հայ հեղափոխականներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Հայ տղամարդ բանաստեղծներ Կատեգորիա:Հայ տղամարդ գրողներ Կատեգորիա:20-րդ դարի հայ բանաստեղծներ Կատեգորիա:Խորհրդահայեր Կատեգորիա:Ստալինյան բռնաճնշումների զոհեր Հայաստանում Կատեգորիա:20-րդ դարի լրագրողներ Կատեգորիա:ԽՍՀՄ գրողների միության անդամներ
Three 6 Mafia
Խումբը իր դեբյուտային՝ «Mystic Stylez» կոչվող ստուդիական ալբոմը թողարկել է 1995 թվականին, իսկ ընդհանուր թողարկել է 9 ստուդիական ալբոմ։
2006 թվականին խումբը իր «It's Hard out Here for a Pimp» երգի համար ստացել է Օսկար մրցանակ «Լավագույն օրիգինալ երգ» անվանակարգում։
Gangsta Boo-ին մահացած են գտել իր տանը 2023 թվականի հունվարի 1-ին, 43 տարեկանում։ Դիջեյ Փոլը հաստատել է նրա մահը Instagram-ի միջոցով։ Մահվան պատճառն անմիջապես չի նշվում։.
Արտաքին հղումներ
Կատեգորիա:Ամերիկյան հիփ հոփ խմբեր Կատեգորիա:Օսկարակիրներ Կատեգորիա:1991 հիմնադրված երաժշտական խմբեր
Բոգուշներ
Բոգուշներ (Բոգուշովիչներ, Դոնոշովիչներ), հայազգի նկարիչների ընտանիք Լվովում։